Preses relīze

Kontaktpersona:  
Sems Ginens (*Sam Guinan*)   
Vecākais klientu apkalpošanas vadītājs, imre  
[SamG@imre.com](mailto:SamG@imre.com)

*John Deere* ir “iesaistīts par visiem 100%” līdz šim lielākajā CONEXPO-CON/AGG prezentācijā

MOLAINA (*MOLINE*) III. (2023. gada 18. janvāris). Šā gada martā Lasvegasā, izstādē “CONEXPO-CON/AGG 2023”, *John Deere* iegūs visplašāko pārstāvību līdz šim. Pirmo reizi izstādē "CONEXPO-CON/AGG" uzņēmumi *John Deere* un *Wirtgen* apvieno savus spēkus stendos, kuru kopējā platība ir 80 000 kvadrātpēdas, aptverot 70 000 kvadrātpēdas, kas atrodas ārtelpās "Silver Lot" teritorijā (S5020). Rietumu zālē (*West Hall* W40844) papildu 10 000 kvadrātpēdas ir veltītas *John Deere* tehnoloģiju nākotnei būvniecības jomā.

*John Deere* un *Wirtgen Group* klātbūtne piedāvā klientiem saistošu pieredzi un visaptverošu priekšstatu par būvniecības nākotni, izmantojot nozares vadošās iekārtas un tehnoloģijas.

Papildus plašajai un interaktīvajai stendu pieredzei izstādes apmeklētāji no *John Deere* un *Wirtgen Group* var sagaidīt:

* **1** vienotu stendu, kurā tiks demonstrētas gan *John Deere*, gan *Wirtgen Group* jaunākās iekārtas un tehnoloģijas.
* **70 000** kvadrātpēdu lielu ārtelpu platību ar pasaules klases *John Deere* un *Wirtgen Group* iekārtu, tehnoloģiju un pielietojumu demonstrējumiem.
* **10 000** kvadrātpēdu lielu iekštelpu platību, kurā galvenā uzmanība pievērsta *John Deere* tehnoloģijām, progresīviem inovatīviem risinājumiem un *John Deere* energosistēmām (*Power Systems)*.
* **68 *John Deere* un *Wirtgen Group* mašīnu apskati.**
* **6** iekārtas ar SmartGrade™ vadības funkciju. *Wirtgen Group* iekārtas, kas aprīkotas ar jaunākajām tehnoloģijām, piemēram: “Wirtgen Performance Tracker”, “AutoPilot 2.0”, “3D Paving”, “Smart Compact”, “Spective Connect”.
* **9** kompaktas būvniecības mašīnas, piemēram, kompaktie iekrāvēji, kompaktie kāpurķēžu iekrāvēji, kompaktie ekskavatori un kompaktie riteņu iekrāvēji.
* **9** elektriskās vai hibrīdu-elektriskās *John Deere* un *Wirtgen Group* mašīnas.
* **36** pavisam jaunu iekārtu pasaules pirmizrādes būvniecības, ceļu būves un kompaktās būvniecības segmentos.
* **4** ražošanas sistēmas, demonstrējot pašreizējās *John Deere* un *Wirtgen Group* prioritārās jomas, tostarp materiālu ražošanu, būvlaukumu attīstību, ceļu būvi, pazemes darbus.
* **1** centrālo funkciju zonu nākamās paaudzes *Deere* ražotajiem ekskavatoriem.
* **3** izglītojošas sesijas ar *John Deere* un *Wirtgen Group* ekspertu komentāriem.

Būdami "blakus saviem klientiem", mēs saprotam, ka mūsu darbuzņēmēji vēlas, lai sarunas būtu saistītas ar viņu ražošanas sistēmas vajadzībām. *John Deere* un *Wirtgen Group* izstrādāja stendu izkārtojumu, ņemot vērā ražošanas sistēmas stratēģiju. Lai palīdzētu mūsu klientiem orientēties, tika izveidotas četras ražošanas sistēmas, tostarp "Materiālu ražošana", "Būvlaukumu attīstība", "Ceļu būve" un "Pazemes darbi", tādējādi uzsverot to pamatdarbības jomas. Katra ražošanas sistēma demonstrēs galvenos komponentus, aprīkojumu un funkcijas, kas atbilst to vajadzībām, un ar tām klātienē iepazīstinās *John Deere* un *Wirtgen Group* zīmolu pārstāvji.

Tiem, kas interesējas par izglītības iespējām, *John Deere* rīko sesiju "Kā greiderēšanas vadība ietekmē zemes darbu produktivitāti?", kurā ceturtdien, 16. martā, plkst. 13.00 uzstāsies *John Deere* būvniecības un mežistrādes risinājumu mārketinga vadītājs Džastins Stegers (*Justin Steger*). Ceturtdien, 16. martā plkst. 9.30 *Wirtgen Group* pārstāvis Toms Kastēns (*Tom Chastain*), frēzēšanas produktu menedžeris, diskutēs par "Labāko praksi frēzēšanā un profilēšanā". Visbeidzot, *HAMM* lietojumprogrammu atbalsta menedžeris Tims Kovaļskis (*Tim Kowalski)*, vadīs diskusiju "Blīvēšana 101: kā pareizi rīkoties", kas notiks piektdien, 17. martā, plkst. 10:45.

“CONEXPO-CON/AGG” ir Ziemeļamerikas lielākā izstāde, un tā notiks no 14. līdz 18. martam Lasvegasā. Plašāka informācija tiks paziņota pirms izstādes. Papildu informācijai par *John Deere* apmeklējiet vietni [johndeere.com/Vegas2023](https://www.deere.com/en/campaigns/construction/vegas2023/?cid=VURL_vegas2023).

**Par *John Deere***

*Deere & Company* ([www.JohnDeere.com](https://www.deere.com/en/)) ir pasaules līderis lauksaimniecības, būbvniecības un mežsaimniecības tehnikas piegādē. Mēs palīdzam saviem klientiem paplašināt iespējamās robežas produktīvākos un ilgtspējīgākos veidos, lai palīdzētu dzīvei strauji virzīties uz priekšu. Mūsu ar tehnoloģijām aprīkotie produkti, tostarp *John Deere* autonomais traktors 8R, "See & Spray™" un ekskavators ar elektrisko dzinēju, ir tikai daži no veidiem, kā mēs palīdzam apmierināt pasaulē pieaugošās vajadzības pēc pārtikas, pajumtes un infrastruktūras. *Deere & Company* sniedz arī finanšu pakalpojumus, izmantojot *John Deere Financial.*

Papildu informācijai par *Deere & Company* apmeklējiet vietni [www.deere.com/en/news/](http://www.deere.com/en/news/).

###